กรมการแพทย์ ออกแบบกระบวนการทางการแพทย์ทั้งหมด หลังบุคลากรติดโรคโควิด-19 เกือบร้อยราย ถูกแยกตัวอีกมากกระทบการดูแลผู้ป่วย
กรมการแพทย์ ออกแบบกระบวนการทางการแพทย์ทั้งหมด หลังบุคลากรติดโรคโควิด-19 เกือบร้อยราย ถูกแยกตัวอีกมากกระทบการดูแลผู้ป่วย  นพ.ณรงค์ อภิกุลวณิช รองอธิบดีกรมการแพทย์ กล่าวว่า ตั้งแต่เดือน มกราคมจนถึงปัจจุบัน มีรายงานบุคลากรทางการแพทย์ติดโรควิด-19 แล้ว 99 ราย แม้ทั้งหมดอาการไม่รุนแรง แต่ต้องมีบุคลากรที่เป็นกลุ่มสัมผัสเสี่ยงต้องหยุดงานเพื่อเฝ้าระวัง สังเกตอาการโรคอีกเป็นจำนวนมาก ซึ่งยอมรับกระทบกับระบบการดูแลผู้ป่วยขณะนี้ ซึ่งกรมการแพทย์ส่วนที่เกี่ยวข้อง จำเป็นต้องออกแบบกระบวนการทางการแพทย์ทั้งหมด เพื่อความปลอดภัยของบุคลากรทางการแพทย์และประชาชนด้าน นพ.โสภณ เอี่ยมศิริถาวร ผู้อำนวยการกองโรคติดต่อทั่วไป กรมควบคุมโรค กล่าวว่า บุคลากรทางการแพทย์ที่พบติดโรคโควิด-19 มีความเสี่ยง 2 ส่วนหลัก คือ ส่วนการใช้ชีวิตประจำวัน กับส่วนของการปฏิบัติหน้าที่ ขณะที่สาเหตุการติดของบุคลากรทางการแพทย์ที่ผ่านมาพบ ส่วนใหญ่ ร้อยละ 73.68 ติดจากการดูแล รักษาผู้ป่วย ร้อยละ 15.79 สัมผัสจากเพื่อนร่วมงานที่ติดเชื้อในโรงพยาบาล ร้อยละ 2.63 ติดจากการซักประวัติและคัดกรองผู้ป่วย และร้อยละ 7.89 ไม่สามารถระบุชัด เพราะมีความเสี่ยงกับทั้ง 3 สาเหตุ